CELEX: 32017D0020
Language: et
Date: 2017-06-23 00:00:00
Title: Euroopa Keskpanga otsus (EL) 2017/1403, 23. juuni 2017, millega muudetakse otsust EKP/2012/6 TARGET2-Securities juhatuse asutamise kohta (EKP/2017/20)

29.7.2017   
               
               
                  ET
               
               
                  Euroopa Liidu Teataja
               
               
                  L 199/24
               
            EUROOPA KESKPANGA OTSUS (EL) 2017/1403,
      23. juuni 2017,
      millega muudetakse otsust EKP/2012/6 TARGET2-Securities juhatuse asutamise kohta (EKP/2017/20)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1, 12.1, 12.3, 17, 18 ja 22,
      võttes arvesse suunist (EKP) 2012/13, 18. juuli 2012, TARGET2-Securities kohta (1),
      ning arvestades järgmist:
      
                  (1)
               
               
                  16. märtsil 2016 tegi EKP nõukogu otsuse luua uus juhtorgan, turuinfrastruktuuri nõukogu, mis vastutab tehniliste ja käitamise juhtimise ülesannete täitmise eest turuinfrastruktuuride ja platvormide valdkonnas,
               
            
                  (2)
               
               
                  vastavalt tuleb otsust EKP/2012/6 (2) muuta, et kajastada turuinfrastruktuuri nõukogu loomist ning T2Si juhatuse tegutsemist ühe turuinfrastruktuuri nõukogu erikoosseisuna,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsust EKP/2012/6 muudetakse järgmiselt.
      
                  1)
               
               
                  Artikkel 1 asendatakse järgmisega:
                  „Artikkel 1
                  Mõisted
                  Käesolevas otsuses kasutatakse mõisteid suunise EKP/2012/13 (*1) ja EKP nõukogu poolt 17. novembril 2011 heaks kiidetud T2Si raamlepingu tähenduses.
                  
                     (*1)  18. juuli 2012. aasta suunis EKP/2012/13 TARGET2-Securities kohta (ELT L 215, 11.8.2012, lk 19).“"
						
               
            
                  2)
               
               
                  Artikli 2 lõige 1 asendatakse järgmisega:
                  „1.   T2Si juhatus asutatakse kui juhtorgan, mille ülesandeks on töötada välja ettepanekuid nõukogule tähtsaimates strateegilistes küsimustes ja täita nõukogu poolt talle antud üksnes tehnilise iseloomuga ülesandeid. Ta tegutseb turuinfrastruktuuri nõukogu (MIB) ühe erikoosseisuna.“
               
            
                  3)
               
               
                  I lisa punktis „Koosseis“ asendatakse neljas lõige järgmisega:
                  „T2Si juhatuse liikme volitused kehtivad 24 kuud ning neid võib uuendada. EKP nõukogu võib otsustada volituste lühema kestvuse, sh juhul, kui liige astub tagasi või jääb pensionile enne volituste lõppemist.“
               
            
                  4)
               
               
                  II lisa muudetakse järgmiselt:
                  
                              a)
                           
                           
                              artikli 1 lõige 3 asendatakse järgmisega:
                              „3.   Juhatuse liikmed ei osale otseselt T2Si või nende väärtpaberite keskdepositooriumide järelevaatamises, mis allhangivad oma arveldusoperatsioonid T2Silt, kui selline osalemine võib põhjustada tegeliku või võimaliku huvide konflikti seoses nende ülesannetega T2Si juhatuse liikmetena. Kehtestada tuleb kohased meetmed selliste huvide konfliktide tuvastamiseks ja vältimiseks. Juhatuse liikmed ei või kuuluda siseaudiitorite komiteesse (IAC) ega tegeleda igapäevase tasand3 tegevusega.“;
                           
                        
                              b)
                           
                           
                              artikli 2 lõige 1 jäetakse välja.
                           
                        
            Artikkel 2
      Lõppsäte
      Käesolev otsus jõustub 23. juunil 2017.
      
         Frankfurt Maini ääres, 23. juuni 2017
         
            
               EKP president
            
            Mario DRAGHI
         
      
      
         (1)  ELT L 215, 11.8.2012, lk 19.
      
         (2)  Euroopa Keskpanga 29. märtsi 2012. aasta otsus EKP/2012/6 TARGET2-Securities juhatuse asutamise kohta ning millega muudetakse otsust EKP/2009/6 (ELT L 117, 1.5.2012, lk 13).